b'\n_START_ARTICLE_\nMaj-Lis Steiner\n_START_PARAGRAPH_\nMaj-Lis Steiner on suomalainen tilintarkastaja, dosentti ja tietokirjailija._NEWLINE_Steiner ty\xc3\xb6skentelee yritysvastuun varmennuspalveluiden johtajana Pricewaterhouse Coopers Oy:ss\xc3\xa4. H\xc3\xa4n on Keskuskauppakamarin hyv\xc3\xa4ksym\xc3\xa4 tilintarkastaja (KHT)._NEWLINE_Koulutukseltaan Steiner on kauppatieteiden tohtori. H\xc3\xa4n on yritysjuridiikan dosentti Aalto-yliopiston kauppakorkeakoulussa erityisalueenaan tilintarkastus ja hyv\xc3\xa4 hallintotapa sek\xc3\xa4 Turun kauppakorkeakoulussa erityisalueenaan tilintarkastusoikeus.'